
[bookmark: _Hlk191516879][bookmark: _Hlk232100950]     «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ, ՀԱՅԱՍՏԱՆԻ  ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ, ՀԱՅԱՍՏԱՆԻ  ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2026 ԹՎԱԿԱՆԻ ՄԱՅԻՍԻ 21-Ի N 719-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ, ԻՆՉՊԵՍ ՆԱԵՎ ԳՆՄԱՆ ՊԱՅՄԱՆԱԳՐԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ


Իրավական ակտի ընդունման անհրաժեշտությունը. 
Հայաստանի Հանրապետության կառավարության որոշման նախագծով նախատեսվում է ՀՀ 2026թ-ի պետական բյուջեում կատարել վերաբաշխում 473,367.6 հազար դրամի չափով (բյուջետային ծախսերի տնտեսագիտական դասակարգման «Շենքերի և շինությունների շինարարություն» հոդվածով՝ 350,513.6 հազար դրամ, «Շենքերի և շինությունների կապիտալ վերանորոգում» հոդվածով՝ 100,818.8 հազար դրամ, «Նախագծահետազոտական ծախսեր» հոդվածով՝ 20,388.2 հազար դրամ, «Այլ մեքենաներ և սարքավորումներ» հոդվածով՝ 1,647.0 հազար դրամ)՝ մի շարք կապիտալ ծրագրերի իրականացման նպատակով։ Նախագծով նաև կատարվում է փոփոխություն 1236 ծրագրի միջոցառումների միջև 1.0 մլրդ ՀՀ դրամ գումարի չափով՝ գումարը շինարարության համար նախատեսված և օբյեկտներով չբաշխված տողերից ուղղելով դպրոցների գույքով ապահովման տողին՝ ներկայիս հրատապ կատարվելիք ծախսերի պակասուրդը ծածկելու նպատակով: Միաժամանակ, վերաբաշխման արդյունքում 29,017.7 հազար դրամ գումարը վերադարձվում է ՀՀ կառավարության պահուստային ֆոնդ:
Վերոնշյալ ծախսերի կատարման համար նվազեցվում են ՀՀ ԿԳՄՍ նախարարության 2026 թվականի պետական բյուջեի 1045 ծրագրի 32005 միջոցառմամբ, 1168 ծրագրի 32001 միջոցառմամբ, 1183 ծրագրի 32009 միջոցառմամբ նախատեսված գումարներից, որոնց հետագայում ամբողջական կամ մասնակի վերականգնման անհրաժեշտությունը բացակայում է: Միաժամանակ, 1236 ծրագրի շրջանակներում կատարվող փոփոխությունը բխումը ներկայիս (մինչև սեպտեմբեր շինարարությունն ավարտվող դպրոցների գույքով ապահովման նպատակով) հրատապ ծախսերի կատարման անհրաժեշտությունից և այլ տողերում ազատ միջոցների բացակայությունից, և շինարարության համար նախատեսված և օբյեկտներով չբաշխված տողերի գումարները վերականգնելու անհրաժեշտությունն առաջիկայում առաջանալու է:
Միաժամանակ, 9 ամսում չբավարարող գումարը 384,883.1 հազար դրամի չափով նախատեսվում է հատկացնել ՀՀ 2026թ-ի պետական բյուջեի ժամանակավորապես ազատ միջոցների հաշվին:

Ընթացիկ իրավիճակը և խնդիրները.
Որոշման նախագծով նախատեսվում է ապահովել մի շարք կրթական և մարզական հաստատությունների շինարարական աշխատանքների կատարումը և դրանց համար անհրաժեշտ նախագծումը, գույքով ապահովումը 1.5 մլրդ ՀՀ դրամ գումարի շրջանակներում, մասնավորապես՝        
	ԸՆԴԱՄԵՆԸ
	1,473,367.6 հազար դրամ, որից՝

	Նախագծանախահաշվային փաստաթղթերի մշակում և փորձաքննություն
	20,388.2 հազար դրամ, որից՝

	Ստեփանավանի պրոֆ. Քալանթարի անվան պետական գյուղատնտեսական քոլեջի նոր շենքի կառուցման ՆՆՓ-երի լրամշակում
	10,800.0

	Ստեփան Սարգսյանի անվան ըմբշամարտի մարզադահլիճի կառուցման ՆՆՓ-երի մշակում և փորձաքննում /կնքված պայմանագրերի և բյուջետավորված գումարի տարբերություն/
	2,485.4

	ՀՀ Շիրակի մարզի Աշոցք համայնքում նոր  մարզադպրոցի կառուցման ՆՆՓ-երի «Էսքիզայինի նախագիծ» փուլ 
	7,102.8

	Շինարարական աշխատանքներ
	451,332.4 հազար դրամ, որից՝

	Արթուր Աբրահամի անվան մարզահամալիրի կառուցում /բյուջետավորված գումարի ավելացում/
	350,513.6

	Երևանի օլիմպիական հերթափոխի պետական մարզական քոլեջի ըմբշամարտի մարզադահլիճի վերակառուցում /կնքված պայմանագրերի և բյուջետավորված գումարի տարբերություն/
	100,818.8

	Գույք
	1,001,647.0 հազար դրամ, որից՝

	Շինարարությունն ավարտվող դպրոցների գույքով ապահովում
	1,000,000.0 

	Ագարակի մանկապարտեզի Ալվանք գյուղի մասնաճյուղ /փոքր սառնարան դեղորայքի համար/
	 116.0 

	Կապան քաղաքի թիվ 2 մանկապարտեզ /փոքր սառնարան դեղորայքի համար/
	 116.0 

	Կապան քաղաքի թիվ 1 մանկապարտեզ /փոքր սառնարան դեղորայքի համար/
	 116.0 

	Գրադարանների գույքով ապահովում /պրոյեկտորներ, պարտքի դիմաց վճարում/
	1,299.0 



Այսպիսով, սույն Նախագծով կարգավորվում են մի շարք խնդիրներ, մասնավորապես՝ ընթացող շինարարությունների պատշաճ և ամբողջական իրականացման համար կատարվում են լրացուցիչ հատկացումներ, նոր ծրագրեր են նախատեսվում սպորտի ոլորտի կապիտալ ծախսերի շրջանակներում, նախատեսվում են գույքով և մասնագիտացված տեխնիկայով հաստատությունների հագեցմանն ուղղված հատկացումներ, ինչպես նաև իրականացվում է միջհոդվածային և միջեռամսյակային վերաբաշխում։ 
Կրթության ոլորտի գծով Նախագծով կատարվող կապիտալ ծախսերը կազմում են շուրջ 1.01 մլրդ ՀՀ դրամ, որն ուղղված է միջին մասնագիտական ուսումնական հաստատությունների նախագծմանը, դպրոցների և մանկապարտեզների գույքով ապահովմանը: Մասնավորապես, ՀՀ կառավարության ռազմավարության շրջանակներում իրականացվող 300 դպրոցի և 500 մանկապարտեզի կառուցման, վերակառուցման, հիմնանորոգման և վերանորոգման ծրագրի համատեքստում նախատեսված է նաև շինարարությունն ավարտելուց հետո հաստատությունների գույքով ապահովումը: Այս նպատակով մրցույթների կազմակերպումը, պայմանագրերի կնքումը և մատակարարումների հսկումը հիմնականում վերապահված է ՀՀ ԿԳՄՍ նախարարությանը: Նախարարության պատվիրատվությամբ 2026թ-ի 1-ին կիսամյակի ընթացքում արդեն իսկ ձեռք է բերվել գույք 120 դպրոցի և 18 մանկապարտեզի համար և հաշվի առնելով, որ այս տարի նախատեսված է Ծրագրի 1-ին փուլի ավարտը, գույքի ձեռքբերման համար մրցույթների հայտարարումը, պայմանագրերի կնքումը անընդհատ է և կրում է պարբերական բնույթ: Ընդ որում, առկա գումարը չծանրաբերռնելու նպատակով պայմանագրերը հաճախ կնքվում են պայմանով մրցույթի արդյունքում, սակայն դրանք ուժի մեջ դնելու գումարն ամբողջությամբ առկա չէ: Նշվածի համատեքստում ներկայումս հրատապ խնդիր է ուժի մեջ դնել այն դպրոցների, կրթահամալիրների և մանկապարտեզների մասով պայմանագրերը, որոնց ավարտը նախատեսված է մինչև սեպտեմբերի վերջ: Այս նպատակով անհրաժեշտ գումարը կազմում է 1.0 մլրդ դրամ: 
[bookmark: _GoBack]Սպորտի ոլորտի գծով Նախագծով կատարվող կապիտալ ծախսերը կազմում են շուրջ 460.9 մլն ՀՀ դրամ: Մասնավորապես, Նախագծով ավելացում է կատարվում ընթացող շինարարություններին, ինչը փաստում է աշխատանքների ընթացքի դրական տեմպերի մասին: Այսպես, այս տարի մեկնարկել են Արթուր Աբրահամի անվան մարզահամալիրի կառուցման աշխատանքները, որոնք ընթանում են արագ տեմպերով և խոշոր ծավալներով, այս տարի սույն Նախագծով հատկացվող գումարի շրջանակներում նաև կավարտվեն Երևանի օլիմպիական հերթափոխի պետական մարզական քոլեջի ըմբշամարտի մարզադահլիճի վերակառուցման աշխատանքները: Մեկնարկ կտրվի նաև նոր ծրագրին, այն է՝ ՀՀ Շիրակի մարզի Աշոցք համայնքում նոր մարզադպրոցի կառուցման ծրագիրը:
Միաժամանակ, վերաբաշխման արդյունքում 29,017.7 հազար դրամ գումարը վերադարձվում է ՀՀ կառավարության պահուստային ֆոնդ: Նշվածը պայմանավորված է այն հանգամանքով, որ ՀՀ կառավարության 27.05.2026թ-ի N 766-Ն որոշմամբ ՀՀ կառավարության պահուստային ֆոնդից ՀՀ ԿԳՄՍ նախարարությանը հատկացվել է 121,130.2 հազար դրամ գումար, որը ենթակա է վերականգնման։ ՀՀ կառավարության 25.06.2026թ-ի N 927-Ն որոշմամբ ՀՀ ԿԳՄՍ նախարարության առաջարկությամբ ներառվել է 92,112.5 հազար դրամ գումարի նվազեցումը նախարարության 2026թ-ի պետական բյուջեով հատկացված միջոցներից (1045 ծրագրի 32005 միջոցառում), որն ուղղվել է ՀՀ կառավարության պահուստային ֆոնդ։ Այսպիսով, սույն Նախագծով ՀՀ կառավարության պահուստային ֆոնդ է վերադարձվում տարբերության չափով գումարը։
 Նախագծով նախատեսվում են նաև թույլտվություններ շինարարական աշխատանքների ծավալների ավելացման և համադրումների համար, որոնց համար անհրաժեշտ է սահմանել բացառություններ գնումների գործող կարգավորումներից: Մասնավորապես, Արմավիրի մարզի Ապագա գյուղի մշակույթի տան Սարգիս Մուրադյանի «Սասունցիներ» որմնանկարի վերականգնման աշխատանքների շրջանակներում առաջացել է պայմանագրի գնի 15%-ից ավել համադրման անհրաժեշտություն՝ պայմանավորված մշակման նյութի փոփոխությամբ (մանրամասն հիմնավորումը կցվում է), իսկ Արզնիի դպրոցի նորոգման աշխատանքների շրջանակներում՝ լրացուցիչ ծավալների ներառում պայմանագրում աշխատանքների կատարման ժամկետի ավարտից հետո՝ չգերազանցելով թույլատրված շեմը: Ընդ որում, քանի որ դպրոցների վերանորոգման համար սահմանված է առանձնահատկութուն ՀՀ կառավարության 26.10.2023թ-ի N1869-Ն որոշմամբ, ապա բացառությունը նույնպես սահմանված նշված որոշմամբ ամրագրված դրույթներից:
Որոշման նախագծով կատարվում է նաև ուղղում ՀՀ կառավարության 21.05.2026թ-ի N 719-Ն որոշման մեջ, ինչպես նաև լրացում է կատարվում ՀՀ ԿԳՄՍ նախարարության ոլորտների կազմակերպություններին գույքի բաշխման գործող կարգավորման մեջ (ՀՀ կառավարության 25.12.2025թ-ի N1910-Ն որոշման 1-ին կետի 19-րդ ենթակետ)։ Նշված լրացումն անհրաժեշտ է, որպեսզի, օրինակ Մշակույթի զարգացման հիմնադրամի կողմից թանգարանների համար ձեռքբերվող գույքը հնարավոր լինի հատկացնել վերջիններին սեփականության իրավունքով: Նմանատիպ կարգավորում, օրինակ, սահմանվել է առանձին դրվագի համար (ՀՀ կառավարության 27.05.2026թ-ի N719-Ն որոշում):

Կարգավորման նպատակը և բնույթը. 
         Որոշման նախագծի ընդունմամբ կապահովի կրթական և մարզական հաստատությունների շենքային պայմանների և գույքային հագեցվածության բարելավումը:
          
Նախագծի մշակման գործընթացում ներգրավված ինստիտուտները և անձինք.
ՀՀ կրթության, գիտության, մշակույթի և սպորտի նախարարության մասնագետները: 
 
Իրավական ակտի կիրարկման դեպքում ակնկալվող արդյունքը. 

Որոշման ընդունման արդյունքում կապահովվեն կրթական և մշակութային դաստիարակության համար շենքային և ենթակառուցվածքային առավել բարենպաստ պայմաններ։
Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.
«Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություններ և լրացումներ, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ և լրացումներ, Հայաստանի  Հանրապետության կառավարության 2026 թվականի մայիսի 21-ի N 719-Ն որոշման մեջ փոփոխություններ և լրացում կատարելու, ինչպես նաև գնման պայմանագրերում փոփոխություններ կատարելու թույլտվություն տալու մասին» Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության պետական բյուջեի եկամուտների ու ծախսերի ավելացում կամ նվազում չի առաջանում, միաժամանակ ՀՀ կրթության, գիտության, մշակույթի և սպորտի նախարարության ծախսերը նվազում են 29,017.7 հազար դրամով։

Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.

Նախագիծը բխում է ՀՀ կառավարության 18.11.2021թ. N 1902-Լ որոշմամբ հաստատված ՀՀ կառավարության 2021-2026 թվականների գործունեության միջոցառումների ծրագրի.
· 3-րդ կետի 3.6-րդ ենթակետից՝ «Ցանկում ընդգրկված մանկապարտեզներում շինարարական աշխատանքների իրականացում»,
· 8-րդ կետից՝ «կառուցել, հիմնանորոգել և վերանորոգել առնվազն 300 հանրակրթական ուսումնական հաստատություններ...»,
· 49-րդ կետի 49.3-րդ ենթակետից՝ «Մարզական նշանակության կառույցների կառուցում և վերանորոգում»:

Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.
1. Այլ իրավական ակտերում փոփոխությունների և/կամ լրացումների անհրաժեշտությունը.
Չի առաջացնում:

2. Միջազգային պայմանագրերով ստանձնած պարտավորությունների հետ համապատասխանությունը.
Համապատասխանում է:

Այլ տեղեկություններ.
Չկան:



